ಹೇಮಾ ಮಾಲಿನಿ ಹೋಮ ವಿವಾದ ಬೆನ್ನಲ್ಲೇ ಕೋವಿಡ್ ಸೆಂಟರ್ನಲ್ಲಿ ರೇಣುಕಾಚಾರ್ಯ ಧನ್ವಂತರಿ ಹೋಮ ದಾವಣಗೆರೆ: ಕೊರೊನಾ ವಿರುದ್ಧದ ಹೋರಾಟದಲ್ಲಿ ಶಾಸಕ ಎಂಪಿ ರೇಣುಕಾಚಾರ್ಯ ತಮ್ಮ ಕ್ಷೇತ್ರದಲ್ಲಿ ಮಾಡ್ತಿರುವ ಕೆಲಸಕ್ಕೆ ಜನ ಫಿದಾ ಆಗಿದ್ದಾರೆ. ಎಷ್ಟರ ಮಟ್ಟಿಗೆ ಅಂದರೆ ಕೊರೊನಾ ಸೋಂಕಿತರು ತಮ್ಮನ್ನ ಹೊನ್ನಾಳಿ ಕೋವಿಡ್ ಕೇರ್ ಸೆಂಟರ್ಗೇ ಶಿಫ್ಟ್ ಮಾಡಿ ಅನ್ನುವಷ್ಟು. ಕೊರೊನಾ ಸೋಂಕಿತರ ಜೊತೆ ಡ್ಯಾನ್ಸ್, ಯೋಗ, ಊಟ, ನಿದ್ರೆ ಮಾಡಿ ಗಮನ ಸೆಳೆಯುತ್ತಿರುವ ರೇಣುಕಾಚಾರ್ಯರ ಸೋಂಕಿತರ ಸೇವೆ ಮುಂದುವರಿದಿದೆ. ಲೆಟೆಸ್ಟ್ ವಿಷಯ ಏನಂದ್ರೆ ರೇಣುಕಾಚಾರ್ಯ ಹೋಮಹವನದ ಮೊರೆ ಹೋಗಿದ್ದಾರೆ. ಹೇಮಾ ಮಾಲಿನಿ ಅವರ ಹೋಮ ಕೊರೊನಾ ವಿವಾದ ದೇಶದಲ್ಲಿ ಹಸಿಯಾಗಿರುವಾಗಲೇ ಶಾಸಕರು ಕೊರೊನಾ ಓಡಿಸಲು ಹೋಮ ಮಾಡಿಸಿ ಸುದ್ದಿಯಾಗಿದ್ದಾರೆ. ಕೊರೊನಾ ಓಡಿಸಲು ಮೃತ್ಯುಂಜಯ, ಧನ್ವಂತರಿ ಹೋಮವನ್ನ ಹೊನ್ನಾಳಿ ತಾಲೂಕಿನ ಅರಬಗಟ್ಟೆ ಕೋವಿಡ್ ಕೇರ್ ಸೆಂಟಟರ್ನಲ್ಲಿ ಮಾಡಿಸಿದ್ದಾರೆ. ಶಾಸಕ ರೇಣುಕಾಚಾರ್ಯ, ಪತ್ನಿ ಸುಮಾ ಅವರಿಂದ ಮೃತ್ಯುಂಜಯ ಹೋಮ ಮಾಡಿಸಿ, ರಾಜ್ಯವನ್ನ ಕೊರೊನಾದಿಂದ ದೂರ ಮಾಡುವಂತೆ ದೇವರಲ್ಲಿ ಪಾರ್ಥಿಸಿದ್ದಾರೆ. ಇನ್ನು ಆ ಕೋವಿಡ್ ಕೇರ್ ಸೆಂಟರ್ 800 ಬೆಡ್ಗಳನ್ನ ಹೊಂದಿದೆ.